பகல் பண்ணிரெண்டு மணி பார்க்க வீட்டின் கொல்லைப் பக்கம்கூட போக முடியாது. விடமாட்டாங்க. மீறிப்போகும் பட்சம், “உச்சிப் பொழுதுல தலைச்சன் பிள்ளைங்க தனியா அங்கல்லாம் போகக் கூடாதுப்பா!” என்பார்கள். சரி, இரவு நேரம்? ம்ஹும் கூடவே கூடாது. சங்கிலிக்கருப்பன், சைத்தான், பூதம், காட்டேரியெல்லாம் கொல்லைக் கதவுக்கு அந்தப் பக்கத்தில் தலைச்சன் பிள்ளையை அறையத் தயராக நிற்கும்!